Na temelju članka 31. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 150/02, 26/03. - pročišćeni tekst, 82/04, 110/04,178/04,153/09,49/11,84/11. i 90/11) i članka 30. Statuta Općine Sveti Ivan Žabno (“Službeni glasnik Koprivničko- križevačke županije” broj 9/09) Općinsko vijeće Općine Sveti Ivan Žabno na 25. sjednici održanoj 27. prosinca 2012. donijelo je

ODLUKU

o dopunama Odluke o komunalnom doprinosu na području Općine Sveti Ivan Žabno

Članak 1.

U Odluci o komunalnom doprinosu na području Općine Sveti Ivan Žabno («Službeni glasnik Koprivničko- križevačke županije» broj 7/04, 13/06 i 12/11) ( u daljnjem tekstu: Odluka ) iza članka 6. dodaje se novi članak 6.a koji glasi:

„Članak 6a

Obračun komunalnog doprinosa za ozakonjenju nezakonito izgrađenu zgradu za koju je izdano izvršno rješenje o izvedenom stanju sukladno članku 22. stavku 1. i stavku 4. Zakona o postupanju s nezakonito izgrađenim zgradama („Narodne novine“ broj 86/12) vrši se na način da je on za sve zone na području Općine Sveti Ivan Žabno jednak. Za kuće iznosi 1,50 kn/m3, a za gospodarske objekte, zgrade javne namjene te zgrade namijenjene za obavljanje isključivo poljoprivredne djelatnosti 0,50 kn /m3.“

Članak 2.

Iza članka 9. dodaje se novi članak 9.a koji glasi:

„ Članak 9a

Komunalni doprinos za ozakonjenju nezakonito izgrađenu zgradu za koju je doneseno izvršno rješenje o izvedenom stanju obveznik je dužan uplatiti na žiro-račun Općine Sveti Ivan Žabno u roku utvrđenom rješenjem o komunalnom doprinosu.

Ako obveznik komunalnog doprinosa zatraži odgodu plaćanja komunalnog doprinosa kod jednokratne uplate ili odgodu početka plaćanja u slučaju obročne otplate, odobrava se odgoda plaćanja odnosno odgoda početka plaćanja komunalnog doprinosa za godinu dana od dana izvršnosti rješenja o komunalnom doprinosu.

Ako obveznik komunalnog doprinosa zatraži obročnu otplatu, komunalni doprinos može plaćati u najviše 12 jednakih mjesečnih obroka.“

Članak 3.

U članku 10. iza točke 5. dodaje se točka 6. koja glasi:

„6. za pomoćnu zgradu za koju je doneseno rješenje o izvedenom stanju.“

Članak 4.

Ova Odluka stupa na snagu osmog dana od dana objave u «Službenom glasniku Koprivničko- križevačke županije».

OPĆINSKO VIJEĆE OPĆINE SVETI IVAN ŽABNO

KLASA: 363-05/12-02/01

URBROJ: 2137/19-02/1-12-1

Sveti Ivan Žabno, 27. prosinca 2012.

PREDSJEDNIK:

Mirko Habijanec